CELEX: 32007R0652
Language: lv
Date: 2007-06-08 00:00:00
Title: Komisijas Regula (EK) Nr. 652/2007 ( 2007. gada 8. jūnijs ) par atsevišķu preču klasifikāciju kombinētajā nomenklatūrā

14.6.2007   
            
            
               LV
            
            
               Eiropas Savienības Oficiālais Vēstnesis
            
            
               L 153/6
            
         
      KOMISIJAS REGULA (EK) Nr. 652/2007
   (2007. gada 8. jūnijs)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 8. jūnijā
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 580/2007 (OV L 138, 30.5.2007., 1. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Konkrēta mobilā tālruņa kopija (makets).
                              Produkts izgatavots galvenokārt no plastmasas. Tam nav elektronisku sastāvdaļu.
                              Tā izmērs, izskats un svars pilnīgi atbilst konkrētā mobila tālruņa modelim.
                              Tas aprīkots ar taustiņiem, kurus spiežot, rodas sajūta, ka tālrunis ir īsts.
                           
                        
               
                  3926 90 97
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, kā arī KN kodu 3926, 3926 90 un 3926 90 97 aprakstu.
                  Produkta konstrukcijas dēļ un tāpēc, ka tam nav mobilajam tālrunim raksturīgo funkciju, tas ir izslēgts no pozīcijas 8517.
                  Lai gan produkts ir konkrēta mobilā tālruņa makets (līdzīgs pēc izskata) un tam ir taustiņi gluži kā īstam mobilajam tālrunim, tam nav nevienas citas attiecīgā tālruņa aparāta īpašības un funkcijas. Preces vienīgais mērķis ir parādīt, kā izskatās konkrētais mobilais tālrunis. Tāpēc produkts ir izslēgts no pozīcijas 9023.
                  Produkts jāklasificē, pamatojoties uz materiālu, no kā tas izgatavots (plastmasa).
               
            
                  
                              2.
                           
                           
                              Tā saucamais pašpiepūšamais matracis, kas paredzēts lietošanai ārpus telpām, kura izmēri ir: 185 cm (garums), 66 cm (platums) un 3,8 cm (augstums).
                              Matrača ārējā kārta ir sintētiskas šķiedras tekstildrāna, bet iekškārtu veido plastmasa. Tas aprīkots ar loksni (biezums aptuveni 3,5 cm), kas izgatavota no poliuretāna putām, kurās ir atvērtas šūnas.
                              Izstrādājuma ārējā virsma palielina berzi saskarē ar citiem materiāliem (piemēram, guļammaisu) un ir neuzņēmīga pret netīrumiem, mitrumu un izturīga pret caurduršanu.
                              Matracim ir ventilis, kas ļauj gaisam ieplūst, kad matraci atritina, un ļauj gaisam izplūst, kad matraci saritina.
                           
                        
               
                  6306 40 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 6306 un 6306 40 00 aprakstu.
                  Prece ir tūrisma piederums tās objektīvo īpašību dēļ (berze, neuzņēmība pret netīrumiem, izturība pret caurduršanu) un tāpēc, ka tā ir paredzēta lietošanai ārpus telpām.
                  Tā ir izslēgta no 94. nodaļas, jo prece ir piepūšams matracis (skatīt 94. nodaļas 1.a) piezīmi).
                  Prece ir klasificējama ar KN kodu 6306 40 00 kā tūrisma piederums, kā piepūšams matracis no tekstila.
               
            
                  
                              3.
                           
                           
                              „Katamarāna“ tipa kuģis, kas paredzēts cilvēku pārvadāšanai.
                              Tā garums ir apmēram 49 metri un maksimālais ātrums – 34 mezgli (apmēram 63 km/h). Ar to var pārvadāt līdz 600 pasažieriem.
                              Tas ir paredzēts izmantošanai upēs, upju grīvās vai piekrastes ūdeņos. Tomēr tā uzbūve ļauj kuģot jūrā, bet bez pasažieriem.
                              Tas ir būvēts, lai pārvadātu pasažierus ne vairāk kā 20 jūras jūdžu (apmēram 37 km) attālumā no krasta.
                           
                        
               
                  8901 10 90
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8901, 8901 10 un 8901 10 90 aprakstu.
                  Katamarāns ir kuģis, kas paredzēts pasažieru pārvadāšanai upēs, upju grīvās vai piekrastes ūdeņos. Tā kā tas ir būvēts, lai pārvadātu pasažierus attālumā, kas nepārsniedz noteiktu attālumu no krasta, tas nevar būt kuģis „cilvēku pārvadāšanai“ jūrā. Tāpēc prece nav uzskatāma par „jūras kuģi“ (skatīt 89. nodaļas 1. papildpiezīmi).
               
            
                  
                              4.
                           
                           
                              Mērogā samazināts futbola stadiona modelis, kas izgatavots galvenokārt no plastmasas, uz šķiedru plātnes pamatnes.
                              Tam nav kustīgu detaļu.
                           
                        
               
                  9503 00 95
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 9503 00 un 9503 00 95 aprakstu.
                  Izstrādājumu nevar klasificēt pozīcijā 9023, jo tas nav izmantojams demonstrēšanai.
                  Izstrādājums nav jāklasificē pēc materiāla, no kā izgatavots, jo tas ir mērogā samazināts modelis, ko izmanto izklaidei, kā minēts pozīcijā 9503. Šādi modeļi var būt nekustīgi vai domāti vienīgi izstādīšanai vai apskatei, un tiem nav jābūt paredzētiem rotaļām.